Diari Oficial de la Generalitat Valenciana


Sumari del DOGV 9204, del 28-10-2021 (2021/10562)

Notificació de la sentència dictada en el judici verbal número 1236/2020
------------------------------------------------------------------------

### Dades del document

Número de DOGV
:   9204

Data del DOGV
:   28-10-2021

Secció del DOGV
:   IV. ADMINISTRACIÓ DE JUSTÍCIA

Número del document
:   2021/10538


Organisme emissor
:   Jutjat de Primera Instància Número 10 de Castelló de la Plana

Tipus de document
:   Edicte

Notificació de la sentència dictada en el judici verbal número 1236/2020 [2021/10341]  
Arturo Visus Salaz, lletrat de l'Administració de justícia d'aquest jutjat, faig saber que, en el present procediment verbal sobre drets reals inscrits, seguit a instàncies de Promontoria Coliseum Real Estate, SL, contra els ocupants desconeguts a la partida Patos, 43, de Castelló de la Plana, s'ha dictat una sentència amb el contingut literal següent:  
  
«Sentència número 91/21  
Castelló de la Plana, 9 d'abril de 2021  
Sofía Díaz García, magistrada jutgessa del Jutjat de Primera Instància número 10 d'aquesta ciutat i partit judicial, he vist les actuacions precedents de judici verbal, registrades amb el número 1236/20, instades per la procuradora Dolores Alcocer Antón, en nom i representació de Promontoria Coliseum Real Estate, SL, assistida pel lletrat Francisco de Borja Redondo Fidalgo, contra els ocupants desconeguts a la partida Patos, número 43, de Castelló de la Plana, en l'exercici d'una acció de tutela sumària de la possessió, i resolc:  
  
Dispositiva  
Estime la demanda interposada per la procuradora Dolores Alcocer Antón, en nom i representació de Promontoria Coliseum Real Estate, SL, contra els ocupants desconeguts de la partida Patos, número 43, de Castelló de la Plana, i declare l'efectivitat del dret real de l'actora, del qual és titular i té inscrit en el registre, i condemne els demandats a sotmetre's a aquesta declaració i a cessar immediatament qualsevol acte de detenció de la possessió del bé immoble propietat de l'actora, deixant de pertorbar la plena efectivitat del domini inscrit sobre aquest i, en concret, a deixar lliure l'immoble esmentat, advertint-los de llançament si no el desallotgen en el termini de quinze dies, amb la imposició expressa a la demandada de les costes causades.  
  
Notifiqueu la present resolució a les parts, indicant-los que contra aquesta podran interposar davant d'aquest jutjat un recurs d'apel·lació, en el termini de vint dies des de la notificació d'aquesta resolució, perquè es remeta posteriorment davant de l'Audiència Provincial, segons preveuen els articles 458 i següents de la Llei d'enjudiciament civil, en la redacció que fa la Llei 37/11, de 10 d'octubre, de mesures d'agilitació processal.  
Expediu un testimoniatge d'aquesta resolució perquè conste en les actuacions, i inseriu l'original en el llibre de sentències.  
Aquesta és la meua sentència, que pronuncie, mane i signe.»  
  
De conformitat amb la disposició addicional 15a de la LOPJ, perquè siga admés a tràmit el recurs d'apel·lació contra aquesta resolució, caldrà constituir un depòsit de 50 euros, que serà retornat només en el cas que el recurs siga estimat. En cap cas s'admetrà una consignació amb import diferent de l'indicat. El depòsit haurà de ser ingressat en el compte de consignacions i depòsits d'aquest jutjat. En el camp «concepte» s'haurà d'indicar el codi 02 civil-apel·lació i la data de la resolució amb el format DD/MM/AAAA.  
Publicació. La sentència anterior ha sigut pronunciada, llegida i publicada per la jutgessa que la dictà, mentre celebrava audiència pública el mateix dia de la data; com a lletrat de l'Administració de justícia, en done fe.  
Castelló de la Plana, 9 d'abril de 2021  
I atés que aquest demandat, els ocupants desconeguts a la partida Patos, 43, de Castelló de la Plana, estan en parador desconegut, expedisc aquest edicte a fi que els servisca com a notificació en la forma oportuna.  
  
 Castelló de la Plana, 27 d'abril de 2021 € El lletrat de l'Administració de justícia: Arturo Visus Salaz.